率镇臣杜松击却之，获大捷者三，事闻，上手诏褒之。四十三年因失事夺俸，四十四年丙辰以病请章五上，乃许归里。杜门着书，课农桑。邑俗素佞佛，凡丧葬皆延僧人作佛事，否则争鄙之。从聘着《四礼辑宜》一书，原本家礼，曲爲晓晰，乡人颇感化。凡关系乡党利害者，毅然身任。滹沱河桥岁爲邑累，揭诸当道，民困获苏。天启元年辛酉（1621年），以延镇捷功升兵部右侍郎，给三代诰命，荫一子金吾世爵百户二镇抚十，赐大红飞鱼一袭，白金六十两，綵币有差。诏至，从聘稽首曰：「臣功微赉重，愿世世笃忠贞以图报称。」崇祯十一年戊寅（1638年）冬十一月